

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

LV-5717, Vienības iela 53, Kārsava, Kārsavas novads,

tālr.65781390, fakss 65781395, e-pasts: [dome@karsava.lv](mailto:dome@karsava.lv)

Ar grozījumiem, kas apstiprināti ar Kārsavas novada pašvaldības domes 25.01.2018. lēmumu Nr. 33, prot.Nr.1 (spēkā ar 19.02.2018.)

Ar grozījumiem, kas apstiprināti ar Kārsavas novada pašvaldības domes 24.01.2019. lēmumu Nr. 13, prot.Nr.1 (spēkā ar 19.02.2019.)

Ar grozījumiem, kas apstiprināti ar Kārsavas novada pašvaldības domes 28.02.2019. lēmumu Nr. 2, prot.Nr.2 (spēkā ar 17.04.2019.)

Ar grozījumiem, kas apstiprināti ar Kārsavas novada pašvaldības domes 27.02.2020. lēmumu Nr. 10, prot.Nr.3 (spēkā ar 12.03.2020.)

Ar grozījumiem, kas apstiprināti ar Kārsavas novada pašvaldības domes 17.12.2020. lēmumu Nr. 3, prot.Nr.19 (spēkā ar 14.01.2021.)

Ar grozījumiem, kas apstiprināti ar Kārsavas novada pašvaldības domes 28.01.2021. lēmumu Nr. 17, prot.Nr.2 (spēkā ar 11.02.2021.)

Ar grozījumiem, kas apstiprināti ar Kārsavas novada pašvaldības domes 27.05.2021. lēmumu Nr. 4, prot.Nr.8 (spēkā ar 01.07.2021.)

**Apstiprināti**

Ar Kārsavas novada domes

2017.gada . 26.oktobra sēdes lēmuma Nr.16 , prot.nr.17

**KĀRSAVAS NOVADA PAŠVALDĪBAS 2017. GADA 26. OKTOBRA**

**SAISTOŠIE NOTEIKUMI NR. 10**

**“Par sociālās palīdzības pabalstiem Kārsavas novadā”**

Izdoti saskaņā ar LR likuma “Par pašvaldībām” 43.panta trešo daļu,

Likuma „Par palīdzību dzīvokļa jautājumu risināšanā” 14.panta 6.daļu , 3.panta 5.punku un likuma „Par dzīvojamo telpu īri” 36.1 pantu

Ministru kabineta 2014.gada 25. novembra. noteikumu Nr.727 „Darbības programmas „Pārtikas un pamata materiālās palīdzības sniegšana vistrūcīgākajām personām 2014. – 2020.gada plānošanas periodā” īstenošanas noteikumi” 4.1.3.3. apakšpunktu

Sociālo pakalpojumu un sociālās palīdzības likuma 33.panta trešo daļu, 36. panta sesto daļu, Ministru kabineta 2020. gada 17.decembra noteikumu Nr.809 „Noteikumi par mājsaimniecības materiālās situācijas izvērtēšanu un sociālās palīdzības saņemšanu” 15.punktu.

**I. VISPĀRĪGIE JAUTĀJUMI**

* 1. Saistošie noteikumi (turpmāk tekstā Noteikumi) nosaka sociālās palīdzības pabalstu (turpmāk tekstā – pabalsts) veidus un apmērus, pabalstu piešķiršanas un izmaksas kārtību mājsaimniecībām, kuras ir tiesīgas saņemt šos pabalstus, kā arī lēmumu apstrīdēšanas un pārsūdzēšanas kārtību.
  2. Saistošo noteikumu mērķis ir noteikt sociālās palīdzības sistēmu Kārsavas novada pašvaldībā, lai sniegtu materiālu atbalstu zemu ienākumu mājsaimniecībām, nodrošinot ienākumus garantētā minimālā ienākumu sliekšņa līmenī un mājokļa izdevumu apmaksu, kā arī sniegtu atbalstu atsevišķu izdevumu segšanai un krīzes situācijās.

/ ar 17.12.2020. grozījumiem, lēmums Nr. 3, prot. Nr.19/

1. 3. Sociālo palīdzību sniedz personai, kura deklarējusi savu pamata dzīvesvietu Kārsavas novada pašvaldības administratīvajā teritorijā vai personai, kurai objektīvu apstākļu dēļ nav mājokļa vai deklarētās dzīvesvietas.
2. / ar 17.12.2020. grozījumiem, lēmums Nr. 3, prot. Nr.19/
3. Sociālo palīdzību sniedz un atbilstību trūcīgas vai maznodrošinātas mājsaimniecības statusam nosaka, izvērtējot mājsaimniecības ienākumus, nepārsniedzot normatīvajos aktos noteiktos mājsaimniecības minimālos ienākumu sliekšņus un normatīvajos aktos noteiktos materiālā stāvokļa (īpašuma izvērtējumam) līmeņus sociālās palīdzības saņemšanai.

/ ar 17.12.2020. grozījumiem, lēmums Nr. 3, prot. Nr.19/

1. *Izslēgts ar 17.12.2020. grozījumiem, lēmums Nr. 3, prot. Nr.19*
2. Mājsaimniecība, kuras ienākumi pārsniedz valstī noteikto trūcīgas mājsaimniecības ienākumu slieksni mēnesī un nepārsniedz ienākumu slieksni 327 *euro* (mēnesī) pirmajai vai vienīgajai personai mājsaimniecībā un 229 *euro* (mēnesī)pārējām personām mājsaimniecībā, atbilst maznodrošinātas personas (ģimenes) statusam, kurai ir tiesības saņemt sociālo palīdzību un Eiropas Atbalsta fonda vistrūcīgākajām personām (EAFVP) atbalstu.

/ ar 17.12.2020. grozījumiem, lēmums Nr. 3, prot. Nr.19/

61. *Izslēgts* *ar 17.12.2020. grozījumiem, lēmums Nr. 3, prot. Nr.19*

7. Atbilstību maznodrošinātas mājsaimniecības statusam izvērtē analoģiski trūcīgas mājsaimniecības statusa noteikšanai.

/ ar 28.01.2021. grozījumiem, lēmums Nr. 3, prot. Nr.19/

1. *Izslēgts* *ar 17.12.2020. grozījumiem, lēmums Nr. 3, prot. Nr.19*
2. Vienojoties ar pabalsta pieprasītāju, pabalstu var izmaksāt naudā vai par pabalsta summu apmaksāt pakalpojumus (preces), kas nepieciešami personas vai tās ģimenes locekļu pamatvajadzību apmierināšanai. Garantētā minimālā ienākuma pabalstu mājsaimniecībai izmaksā naudā.

/ ar 27.05.2021. grozījumiem, lēmums Nr. 4, prot. Nr.8/

1. Piešķirto pabalstu izmaksu veic (izņemot pabalstu ārkārtas situācijā un pabalstu bērna izglītībai un audzināšanai) katra mēneša 7. un 25. datumā. Ja noteiktie pabalstu izmaksu datumi ir brīvdienās vai svētku dienās, pabalsti izmaksājami pirms brīvdienām vai svētku dienām.

**II. Pabalstu Veidi, TO PIEŠĶIRŠANAS KĀRTĪBA UN APMĒRS**

1. **Pašvaldībā ir noteikti šādi pabalstu veidi:**

**11.1. pamata sociālās palīdzības pabalsti:**

/ ar 17.12.2020. grozījumiem, lēmums Nr. 3, prot. Nr.19/

11.1.1. garantētā minimālā ienākuma pabalsts;

/ ar 27.05.2021. grozījumiem, lēmums Nr. 4, prot. Nr.8/

* + 1. mājokļa pabalsts;

/ ar 27.05.2021. grozījumiem, lēmums Nr. 4, prot. Nr.8/

* + 1. *Izslēgts ar 17.12.2020. grozījumiem, lēmums Nr. 3, prot. Nr.19*
  1. **Papildu sociālās palīdzības pabalsti:**
     1. Pabalsts krīzes situācijā
     2. Pabalsti atsevišķu izdevumu apmaksai:
        1. pabalsts veselības aprūpei;
        2. pabalsts bērna izglītībai un audzināšanai;
        3. pabalsts bērna ēdināšanai izglītības iestādē.”

/ ar 17.12.2020. grozījumiem, lēmums Nr. 3, prot. Nr.19/

1. **Garantētā minimālā ienākuma pabalsts**

/ ar 27.05.2021. grozījumiem, lēmums Nr. 4, prot. Nr.8/

12.1. Pašvaldībā noteiktais garantētais minimālais ienākuma slieksnis atbilst valstī noteiktajam garantētā minimālā ienākuma slieksnim - 109 EUR pirmajai vai vienīgajai personai mājsaimniecībā un 76 EUR pārējām personām mājsaimniecībā.

/ ar 17.12.2020. grozījumiem, lēmums Nr. 3, prot. Nr.19/

12.2. Pabalstu mājsaimniecībai piešķir, aprēķina atbilstoši normatīvajos aktos noteiktajam, un izmaksā naudas izteiksmē minimālo ikdienas izdevumu apmaksai, pārskaitot piešķirto pabalstu uz iesniedzēja vai kredītiestādes maksājumu vai pasta norēķinu sistēmas kontu.

/ ar 17.12.2020. grozījumiem, lēmums Nr. 3, prot. Nr.19/

12.3. *Izslēgts ar 17.12.2020. grozījumiem, lēmums Nr. 3, prot. Nr.19.*

**13. Mājokļa pabalsts**

13.1. Mājokļa pabalsts ir materiāls atbalsts, kas paredzēts:

13.1.1. dzīvojamās telpas īres un/vai apsaimniekošanas maksas un/vai maksas par pakalpojumiem, kas saistīti ar dzīvojamās telpas lietošanu, segšanai;

13.1.2. ar telekomunikāciju un interneta pakalpojumu lietošanu, ūdens skaitītāja uzstādīšanas un verifikācijas (nomaiņas) saistīto izdevumu segšanai.

13.2. Mājokļa pabalstu piešķir Sociālo pakalpojumu un sociālās palīdzības likumā noteiktajā kārtībā, veicot mājokļa pabalsta aprēķinu atbilstoši Ministru kabineta noteiktām mājokļa pabalsta aprēķināšanai izmantojamām izdevumu pozīciju minimālajām normām un ņemot vērā ar dzīvojamās telpas lietošanu saistītos izdevumus.

13.3. Lai saņemtu mājokļa pabalstu, Sociālajā dienestā ir jāiesniedz iesniegums, īres un/vai apsaimniekošanas līguma kopija, izdevumus, kas saistīti ar mājokļa lietošanu apliecinošu dokumentu kopijas (rēķinus, maksājuma kvītis) par iepriekšējiem trim kalendāra mēnešiem.

13.4. Mājokļa pabalstu dzīvojamās telpas īres vai apsaimniekošanas maksas un maksas par pakalpojumiem, kas saistīti ar dzīvojamās telpas lietošanu, segšanai, piešķir uz trim, sešiem vai vienu kalendāra mēnesi atbilstoši Sociālo pakalpojumu un sociālās palīdzības likumā noteiktiem nosacījumiem un izmaksā ne retāk kā vienu reizi trijos mēnešos.

13.5. Ja pabalsta pieprasītājam triju mēnešu laikā pēc iesnieguma par mājokļa pabalsta aprēķināšanu iesniegšanas mainās izdevumi par pakalpojumiem, kas saistīti ar dzīvojamās telpas lietošanu, Sociālais dienests, pamatojoties uz klienta iesniegumu un ar dzīvojamās telpas lietošanu saistītiem izdevumus apliecinošiem dokumentiem, veic mājokļa pabalsta pārrēķinu par šo periodu atbilstoši faktiskajai situācijai.

13.6. Mājokļa pabalsta apmēru cietā kurināmā (malka, ogles, briketes, granulas) iegādei aprēķina, ņemot vērā Ministru kabineta noteiktās mājokļa pabalsta aprēķināšanai izmantojamās izdevumu pozīciju minimālās normas (mājokļa noteikto normatīvo platību kvadrātmetrus reizina ar apkures cenu) un pārējos ar mājokļa lietošanu saistīto maksājumu rēķinos norādīto faktisko izdevumu summu. Pabalsta pieprasītājs mājokļa pabalstu cietā kurināmā iegādes izdevumu apmaksai pieprasa vienu reizi kalendārajā gadā, līdz ar to mājokļa pabalsta aprēķinā kopējo cietā kurināmā iegādes izmaksu summu iekļauj viena mēneša mājsaimniecības izdevumos. Pabalstu piešķir un izmaksā vienu reizi kalendārajā gadā.

13.7. Pabalsta pieprasītājam piešķirto pabalstu pārskaita mājas apsaimniekotājam vai pakalpojuma sniedzējam, vai mājokļa pabalstu var izmaksāt pabalsta pieprasītājam pēc iesniegto veikto maksājumu apliecinošo dokumentu izvērtējuma un Sociālā dienesta lēmuma pieņemšanas, pārskaitot pabalstu uz iesniedzēja vai kredītiestādes maksājumu vai pasta norēķinu sistēmas kontu.

/ ar 27.05.2021. grozījumiem, lēmums Nr. 4, prot. Nr.8/

**14.Pabalsts krīzes situācijā**

14.1. Pabalstu krīzes situācijā, neizvērtējot mājsaimniecības ienākumus, bet ņemot vērā iepriekš neparedzamo apstākļu radīto zaudējumu sekas un tikai tajos gadījumos, ja nepienākas cits valsts noteiktais pabalsts vai tas ir nepietiekams minimālo izdevumu segšanai piešķir:

14.1.1. ugunsgrēka gadījumā līdz 1000 *euro* mājsaimniecībai;

14.1.2. plūdu, vētru un citu dabas stihiju gadījumā līdz 500 *euro* mājsaimniecībai;

14.1.3. citās iepriekš neparedzamajās situācijās (zādzība, smaga saslimšana, ilgstoša ārstēšanās, avārija, u.tml.) līdz 300 *euro* vienai mājsaimniecībai gadā.

*/*ar 28.02.2019. grozījumiem, lēmums Nr. 2, prot. Nr.2/

14.2. pabalsts tiek piešķirts, pamatojoties uz pieprasītāja iesniegumu, kurā iesniedzējs norāda nepieciešamā pabalsta apmēru, ugunsdrošības aktu, sociālā dienesta apsekošanas aktu, u.c. krīzes situācijas izraisīto seku apliecinošiem dokumentiem;

14.3. pabalstu piešķir, ja prasītāja iesniegums saņemts ne vēlāk kā 2 mēnešu laikā no krīzes situācijas rašanās.

14.4. Pabalstu krīzes situācijā izmaksā pabalsta pieprasītājam skaidrā naudā vai pārskaitot uz norēķinu kontu.

1. **Pabalsts veselības aprūpei**

15.1. Pabalstu veselības aprūpei līdz 80 *euro* piešķir katrai personai no trūcīgas/maznodrošinātas mājsaimniecības veselības aprūpes pakalpojumu, medicīnisko preču iegādes un sabiedriskā transporta izdevumu segšanai, braucot uz kādu no ārstēšanās iestādēm valsts robežās, un, līdz 60 *euro* - briļļu iegādei - katram bērnam ģimenē līdz 24 gadu vecumam, kurš mācās izglītības iestādē un ir vecāku apgādībā;

*/*ar 27.02.2020. grozījumiem, lēmums Nr. 10, prot. Nr.3/

15.2. iesniedzējam SD ir jāiesniedz pabalsta pieprasīšanas kalendārajā gadā ārstējošā ārsta izdotu dokumenta kopiju, kas apliecina veselības aprūpes pakalpojuma nepieciešamību, veselības aprūpes pakalpojumu vai nepieciešamo medicīnisko preču iegādes, transporta izdevumus apliecinošo dokumentu kopijas (kvītis, rēķinus, biļetes, apmaksas čekus un ārsta pēc receptes nozīmētā medikamenta nosaukumu un pircēja rekvizītiem – personas kodu), izziņu no mācību iestādes par bērnu no 18 līdz 24 gadu vecumam, kurš mācās;

15.3. pabalstu var izmaksāt divas reizes kalendārajā gadā, nepārsniedzot 15.1. apakšpunktā noteikto pabalsta apmēru;

15.4. Piešķirto pabalstu veselības aprūpei personai izmaksā skaidrā naudā vai pārskaitot uz pabalsta pieprasītāja norēķinu kontu, vai, pārskaitot veselības aprūpes pakalpojumu sniedzējam saskaņā ar iesniegto rēķinu. Vēlamo apmaksas veidu pabalsta pieprasītājs norāda savā iesniegumā.

1. **Pabalsts bērna izglītībai un audzināšanai:**
   1. Pabalstu bērna izglītībai un audzināšanai (skolas piederumu, kancelejas preču, apģērba vai apavu iegādei) piešķir trūcīgai/maznodrošinātai mājsaimniecībai, ja bērns apmeklē pirmsskolas izglītības iestādi - no 5 gadu vecuma un vispārizglītojošo mācību iestādi - līdz 18 gadu vecumam.
   2. Pabalstu bērna izglītībai un audzināšanai piešķir pabalsta pieprasītājam 40 *euro* apmērā par katru bērnu mājsaimniecībā.

*/*ar 27.02.2020. grozījumiem, lēmums Nr. 10, prot. Nr.3/

* 1. Pabalstu piešķir vienu reizi gadā pirms mācību gada sākuma vai mācību gada sākumā skaidrā naudā, pamatojoties uz pabalsta pieprasītāja iesnieguma pamata.

**16.1 Pabalsts bērna ēdināšanai izglītības iestādē**

1611. Pabalstu bērna ēdināšanai piešķir trūcīgai/maznodrošinātai mājsaimniecībai līdz 1,50 *euro* apmērā bērnam līdz 24 gadu vecumam, kurš apgūst arodizglītību Kārsavas novada pašvaldības teritorijā esošajā izglītības iestādē- par faktiskajām apmeklējuma dienām.

161.2.Pabalstu piešķir, pamatojoties uz pabalsta pieprasītāja iesnieguma pamata, uz piešķirtā trūcīgas vai maznodrošinātas mājsaimniecības statusa periodu.

161.3. Pabalstu bērna ēdināšanai izmaksā natūrā, veicot pārskaitījumu ēdināšanas pakalpojuma sniedzējam, saskaņā ar piestādīto rēķinu.

*/*ar 24.01.2019. grozījumiem, lēmums Nr. 13, prot. Nr.1/

**III. SOCIĀLĀS PALĪDZĪBAS SAŅEMŠANAS KĀRTĪBA**

17. Lai saņemtu sociālo palīdzību, persona vēršas SD un iesniedz iesniegumu. Iesniegumu var iesniegt rakstveidā, elektroniskā veidā vai izteikt mutvārdos. Mutvārdos izteiktu iesniegumu, ja nepieciešams, privātpersonas klātbūtnē noformē rakstveidā un SD izsniedz tā kopiju iesniedzējam. Parakstot iesniegumu, iesniedzējs un viņa ģimenes pilngadīgās personas SD sociālā darba speciālistam dod atļauju izmantot pašvaldības un valsts datu reģistros pieejamo informāciju par mājsaimniecības personām.

18. Lai novērtētu ienākumus un materiālo stāvokli, iesniedzējs aizpilda un iesniedz SD iztikas līdzekļu deklarāciju, uzrāda personu apliecinošus dokumentus (pasi, personas apliecību) un iesniedz:

18.1. strādājošiem darba devēja izziņu par ienākumiem (pēc nodokļu nomaksas) par pēdējiem trim pilniem kalendāra mēnešiem;

18.2. mājsaimniecībās ar bērniem (ja viens no vecākiem nepiedalās bērna audzināšanā) – dokumentu par uzturlīdzekļu apmēru, ja nav piešķirti no Uzturlīdzekļu garantiju fonda vai izziņu par uzturlīdzekļu pieprasīšanu;

18.3. studentiem, profesionālās izglītības audzēkņiem – izziņu no mācību iestādes, izziņu par stipendijas apmēru;

18.4. pensionāriem – apliecinošus dokumentus par citas valsts saņemto pensiju un pabalstiem;

18.5. atsevišķi dzīvojoša laulātā vai bērna vecāka sniegtais materiālais atbalsts;

18.6.citus mājsaimniecības ienākumus apliecinošus dokumentus – par honorāriem, uzturnaudu, saņemto mantojumu, dividendēm, dāvinājumu, kapitāldaļām, piederošām akcijām, par ienākumiem no saimnieciskās vai profesionālās darbības, par ienākumiem no kustamās vai nekustamās mantas nomas/pārdošanas, kredītiestādes kontu izdrukas.

18.7. papildus jāiesniedz dokumentus atbilstoši pieprasītā pabalsta veidam.

19. Personai, kas saņem sociālo palīdzību (turpmāk – klients), ir pienākums noslēgt vienošanos par līdzdarbību ar SD sociālā darba speciālistu, izņemot pabalstu krīzes situācijā. Noslēdzot vienošanos, klients rakstiski apliecina gatavību pildīt līdzdarbības pienākumus.

20.Sociālā darba speciālists novērtē mājsaimniecības ienākumus un materiālo stāvokli, pamatojoties uz iztikas līdzekļu deklarācijā norādītajām ziņām, dzīves apstākļu apsekošanas aktiem, kā arī ienākumus apliecinošiem dokumentiem. Sociālā darba speciālists pārbauda informāciju Sociālās palīdzības informācijas sistēmā (SOPA), izmantojot pieejamos datus no valsts informācijas sistēmām un reģistriem.

21. Sociālā darba speciālists pēc personas un tās ģimenes locekļu mājsaimniecības ienākumu un citu materiālo resursu izvērtēšanas, lemj par sociālās palīdzības pabalsta piešķiršanu mājsaimniecībai, sagatavo lēmuma projektu par pabalsta piešķiršanu vai atteikumu, ko iesniedz parakstīšanai SD vadītājai vai SD vadītājas prombūtnes laikā – SD vadītājas vietniecei.

22. Pēc lēmuma pieņemšanas, datu apkopošanu veic sociālā darba speciālists, nododot datus Kārsavas novada pašvaldības Finanšu un grāmatvedības nodaļai - pabalstu izmaksām un pārskaitījumiem.

## IV**. LĒMUMU PĀRSŪDZĒŠANAS KĀRTĪBA UN NOTEIKUMU**

## **IZPILDES KONTROLE**

1. Sociālais dienests pēc lēmuma pieņemšanas informē personu par pieņemto lēmumu.
2. Atteikumu piešķirt pabalstu pabalsta pieprasītājam paziņo rakstiski, norādot atteikuma pamatojumu, kā arī lēmuma apstrīdēšanas un pārsūdzēšanas kārtību.
3. Sociālā dienesta pieņemto lēmumu (administratīvo aktu) var apstrīdēt Kārsavas novada domē, Vienības ielā 53, Kārsava, Kārsavas novads, LV -5717.
4. Kārsavas novada domes pieņemto lēmumu (izdoto administratīvo aktu) var pārsūdzēt Administratīvās rajona tiesas Rēzeknes tiesu namā likumā noteiktajā kārtībā.

## **V. NOSLĒGUMA JAUTĀJUMI**

1. Saistošie noteikumi publicējami un tie stājas spēkā likuma „Par pašvaldībām” 45.pantā noteiktajā kārtībā.
2. Saistošie noteikumi stājas spēkā ar 2018.gada 2. janvāri
3. Ar šo noteikumu stāšanos spēkā, spēku zaudē 2015.gada 29.oktobra saistošie noteikumi Nr.15 „Par sociālās palīdzības pabalstiem Kārsavas novadā”.

Kārsavas novada pašvaldības domes priekšsēdētāja I.Silicka

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU